Wysiging soos op 18:10, 26 Desember 2017
Wysiging soos op 16:33, 26 Desember 2017 (wysig)
Wysiging soos op 18:10, 26 Desember 2017 (wysig) (maak ongedaan)
Wes-Slawiese stamme het die oorspronklike Donaugrens vanaf 527 aangeval en hulle blykbaar ook in groter getalle in Boheme gevestig. Volgens mitologiese oorlewerings was een van hul aanvoerders, Čech, die naamgewer vir die land en sy bewoners. Maar reeds in die tweede helfte van die 6de eeu het die [[Aware]], 'n nomadiese steppevolk uit Sentraal-Asië, Slawiese stamme in die gebied onderwerp. Hulle is eers vanaf 796 deur die [[Franke|Frankiese]] koning [[Karel die Grote]] uit Boheme verdryf. Die bevryding het teen 'n baie hoë prys gekom - die vorstedomme Boheme, Morawië en Wes-Slowakye het deel van die [[Frankiese Ryk]] geword en was vervolgens skatpligtig aan die Frankiese konings. Om hulself aan dié skatpligtigheid te onttrek, het die vorstedomme saamgesluit in 'n politieke unie waarna geskiedkundiges later as die "Groot-Morawiese Ryk" sou verwys. Hier het Tsjeggiese vorste uit die Přemyslide-dinastie in die nuutgestigte Praag 'n leidende rol gespeel.
Boheme en sy buurlande het nog deel uitgemaak van die Beierse bisdom Regensburg.<ref>[http://www.heimatforschung-regensburg.de/2330/1/1375860_DTL2121.pdf Paul Mai: ''Die Quellenlage zur Kirchengeschichte Böhmens im Bischöflichen Zentralarchiv Regensburg''. Besoek op 28 Junie 2017]</ref> Om naas hul politieke ook die kerklike selfstandigheid te verwerf, het die heersers hulle tot die Bisantyne gewend wat ingestem het om sendelinge onder leiding van twee broers, [[Cyrillus en Methodius]] van Saloniki, na Boheme, Morawië en Slowakye uitgestuur het. Die sendingwerk in Boheme is vanuit Morawië begin waar Cyrillus en Methodius op 5 Julie 863 aangekom het. Hulle het die [[Evangelie]] nie in Latyn gepredik nie, maar in die Slawiese landstaal. 5 Julie is in Tsjeggië ná die Fluweelrewolusie van 1989/90, waartydens die [[Kommunisme|kommunistiese]] bewind omvergewerp is, tot openbare vakansiedag verklaar.